Document ID: /roh_data/filtered/fineweb-2-filterrobots_roh.jsonl.gz/46440

L’emissiun Radioarchiv è in cuntrast a l’infurmaziun sperta dal mintgadi. Distatgà da l’actualitad poss jau tschertgar ord il vast archiv dad RTR emissiuns dal temp passà. A la glisch vegnan interessantas persunas, tematicas d’antruras che fan magari surstar ord la vista retrospectiva – damai bleras perlas radiofonicas dals davos passa 50 onns radio per la Rumantschia.
En il center stattan istorgias e documents radiofonics da temps passads. L’emissiun fa reviver temas e vuschs e stgaffescha uschia era in connex cun l’actualitad e fa la punt tranter ier ed oz: co era quai quella giada, tge era il punct da partenza, tge è sa midà e nua stain nus oz?
Redacziun: Flavio Huonder
Moderaziun: Redacziun «Radioarchiv»
Manaders: Guadench Dazzi, David Truttmann